ಆಶ್ರಮ ಎಂಬುದು ಎಂಎಕ್ಸ್ ಪ್ಲೇಯರ್ ಒರಿಜಿನಲ್ಗಾಗಿ ಪ್ರಕಾಶ್ ಝಾ ನಿರ್ದೇಶಿಸಿದ ಹಿಂದಿ ಭಾಷೆಯ ಅಪರಾಧ ದ ಕಥಾನಕವಿರುವ ವೆಬ್ ಸರಣಿ. ಇದನ್ನು ಪ್ರಕಾಶ್ ಝಾ ಪ್ರೊಡಕ್ಷನ್ಸ್ ಅಡಿಯಲ್ಲಿ ಪ್ರಕಾಶ್ ಝಾ ನಿರ್ಮಿಸಿದ್ದಾರೆ. ಈ ಸರಣಿಯಲ್ಲಿ ಬಾಬಿ ಡಿಯೋಲ್ ಜೊತೆಗೆ ಅದಿತಿ ಪೊಹಂಕರ್, ದರ್ಶನ ಕುಮಾರ್, ಚಂದನ್ ರಾಯ್ ಸನ್ಯಾಲ್, ತುಷಾರ್ ಪಾಂಡೆ, ಅನುಪ್ರಿಯಾ ಗೋಯೆಂಕಾ, ಅಧ್ಯಯನ ಸುಮನ್, ವಿಕ್ರಮ್ ಕೊಚ್ಚರ್, ಇಶಾ ಗುಪ್ತಾ, ತ್ರಿಧಾ ಚೌಧರಿ, ರಾಜೀವ್ ಸಿದ್ಧಾರ್ಥ, ಸಚಿನ್ ಶ್ರಾಫ್, ಅನುರಾಧಾ ಝಾ, ಪರಿಣಿತಾ ಸೇಥ್, ಜಹಾಂಗೀರ್ ಖಾನ್, ಕನುಪ್ರಿಯಾ ಗುಪ್ತಾ, ಪ್ರೀತಿ ಸೂದ್, ನವದೀಪ್ ತೋಮರ್ ಮತ್ತು ಅಯಾನ್ ಆದಿತ್ಯ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಇದನ್ನು ಮಾಧ್ವಿ ಭಟ್, ಅವಿನಾಶ್ ಕುಮಾರ್, ಸಂಜಯ್ ಮಾಸೂಮ್, ತೇಜ್ಪಾಲ್ ಸಿಂಗ್ ರಾವತ್ ಮತ್ತು ಕುಲದೀಪ್ ರುಹಿಲ್ ಬರೆದಿದ್ದಾರೆ. ಇದರ ಮೊದಲ ಸೀಸನ್ ಅನ್ನು ಒಟಿಟಿ ಪ್ಲಾಟ್ಫಾರ್ಮ್ ಎಂಎಕ್ಸ್ ಪ್ಲೇಯರ್ನಲ್ಲಿ ೨೮ ಆಗಸ್ಟ್ ೨೦೨೦ ರಿಂದ ಉಚಿತ ಸ್ಟ್ರೀಮಿಂಗ್ನಲ್ಲಿ ಜನರಿಗೆ ನೋಡಲು ಅನುವು ಮಾಡಿಕೊಡಲಾಯಿತು. ಸರಣಿಯ ಎರಡನೇ ಸೀಸನ್ ಅನ್ನು ಎಂಎಕ್ಸ್ ಪ್ಲೇಯರ್ನಲ್ಲಿ ೧೧ ನವೆಂಬರ್ ೨೦೨೦ ರಂದು ಬಿಡುಗಡೆ ಮಾಡಲಾಯಿತು. ಮೂರನೇ ಸೀಸನ್ ಅನ್ನು ಜೂನ್ ೨೦೨೨ ರಲ್ಲಿ ಬಿಡುಗಡೆ ಮಾಡಲಾಯಿತು. 2023ರಲ್ಲಿ ಈ ಸರಣಿಯ ನಾಲ್ಕನೇ ಸೀಸನ್ ಬಿಡುಗಡೆ ಮಾಡಲಾಗಿದೆ. == ಸಾರಾಂಶ == ಈ ಕಥೆಯು ಬಾಬಾ ನಿರಾಲಾ (ಬಾಬಿ ಡಿಯೋಲ್) ಎಂಬ ದೇವಮಾನವನ ಸುತ್ತ ಸುತ್ತುತ್ತದೆ. ಆತನ ಅನುಯಾಯಿಗಳು ಹೆಚ್ಚಾಗಿ ಸಮಾಜದ ಹಿಂದುಳಿದ ವರ್ಗಗಳಿಂದ ಬಂದವರಾಗಿರುತ್ತಾರೆ. ಅವರು ಆತನಲ್ಲಿ ಕುರುಡು ನಂಬಿಕೆ ಹೊಂದಿದ್ದಾರೆ ಮತ್ತು ಆತ ಅವರಿಂದ ಏನು ಕೇಳುತ್ತಾನೋ ಅದನ್ನು ಮಾಡುತ್ತಾರೆ. ವಾಸ್ತವದಲ್ಲಿ ಆತ ತನ್ನ ಭಕ್ತರು ತಮ್ಮ ಸಂಪತ್ತನ್ನು ತನಗೆ ಅರ್ಪಿಸುವಂತೆ ಮತ್ತು ಜೀವನದುದ್ದಕ್ಕೂ ಆತನ ಆಶ್ರಮಕ್ಕೆ ಅಂಟಿಕೊಂಡಿರುವುದನ್ನು ಖಾತ್ರಿಪಡಿಸುವ ವಂಚಕನಾಗಿದ್ದಾನೆ. ರಾಜಕಾರಣಿಗಳಾದ ಹುಕುಂ ಸಿಂಗ್ (ಸಚಿನ್ ಶ್ರಾಫ್ ಮತ್ತು ಹಾಲಿ ಸಿಎಂ ಸುಂದರ್ ಲಾಲ್ (ಅನೀಲ್ ರಸ್ತೋಗಿ) ಮುಂಬರುವ ರಾಜ್ಯ ವಿಧಾನಸಭಾ ಚುನಾವಣೆಯಲ್ಲಿ ಬಾಬಾ ನಿರಾಲಾ ಅವರ ಬೆಂಬಲದಿಂದ ಸ್ಪರ್ಧಿಸುತ್ತಿದ್ದಾರೆ. ಏಕೆಂದರೆ ಅವರ ಮತ ಬ್ಯಾಂಕ್ ರಾಜಕೀಯಯ ಹೆಚ್ಚಿನ ಸಂಖ್ಯೆಯ ಅನುಯಾಯಿಗಳು ಬಾಬಾನ ಭಕ್ತರಾಗಿರುತ್ತಾರೆ. ಪಾಪ್ ಗಾಯಕ ಟಿಂಕಾ ಸಿಂಗ್ (ಅಧ್ಯಾಯನ್ ಸುಮನ್) ಅವರ ಹೊಸ ಹಾಡನ್ನು ಪ್ರಚಾರ ಮಾಡಲು ಬಾಬಾ ನಿರಾಲಾ ಅವರೊಂದಿಗೆ ಪ್ರವಾಸಗಳನ್ನು ನಡೆಸಲು ನಿರ್ಧರಿಸಿದ ನಂತರ ಬಾಬಾ ನಿರಾಲಾ ಜನಪ್ರಿಯತೆ ಮತ್ತು ತಮ್ಮ ವೋಟ್ ಬ್ಯಾಂಕ್ ರಾಜಕೀಯಕ್ಕಾಗಿ ಅವರನ್ನು ಅವಲಂಭಿಸುವ ರಾಜಕೀಯ ನೇತಾರರ ನಿಲುವು ಇನ್ನೂ ಹೆಚ್ಚಾಗುತ್ತದೆ. ಈ ಸರಣಿಯಲ್ಲಿ ಬರುವ ಮತ್ತೊಂದು ಪಾತ್ರ ಎಸ್ಐ ಉಜಾಗರ್ ಸಿಂಗ್ (ದರ್ಶನ ಕುಮಾರ್). ಈತ ಒಬ್ಬ ಪೊಲೀಸ್ ಅಧಿಕಾರಿ. ತನ್ನ ಕೆಲಸದಲ್ಲಿ ಸ್ವಲ್ಪವೂ ಆಸಕ್ತಿಯನ್ನು ಹೊಂದಿಲ್ಲದ ಈತ ತನ್ನ ಹಿರಿಯರ ಆದೇಶಗಳನ್ನು ಅನುಸರಿಸುತ್ತಾ ಇರುತ್ತಾನೆ , ಸಿ.ಎಂ ಸುಂದರ್ ಲಾಲ್ ಅವರೊಂದಿಗೆ ಉತ್ತಮ ಸಂಬಂಧವನ್ನು ಹೊಂದಿರುವ ಕೈಗಾರಿಕಾ ಗುಂಪಿನ ಆಸ್ತಿಯಲ್ಲಿ ಕಂಡುಬರುವ ಅಸ್ಥಿಪಂಜರಕ್ಕೆ ಸಂಬಂಧಿಸಿದ ಪ್ರಕರಣದಲ್ಲಿ ಡಾ.ನತಾಶಾ(ಅನುಪ್ರಿಯಾ ಗೊಯಾಂಕಾ)ಳನ್ನು ಭೇಟಿ ಮಾಡುವ ತನಕ ಈತನ ವರ್ತನೆ ಹೀಗೇ ಇರುತ್ತದೆ. ಆಕೆ ಪದೇ ಪದೇ ಕೇಳಿದ ನಂತರ ಮತ್ತು ಅರೆಕಾಲಿಕ ಪತ್ರಕರ್ತ ಅಖಿವೇಂದ್ರ ರಾಥಿ ಅಲಿಯಾಸ್ ಅಕ್ಕಿ (ರಾಜೀವ್ ಸಿದ್ಧಾರ್ಥ) ಅವರ ಮೊಂಡುತನಕ್ಕೆ ಮಣಿದು ಎಸ್ ಐ ಉಜಾಗರ್ ಸಿಂಗ್ ಈ ಅಸ್ಥಿಪಂಜರ ಪ್ರಕರಣವನ್ನು ಕೈಗೆತ್ತಿಕೊಳ್ಳುತ್ತಾರೆ. ಇದರಲ್ಲಿ ಆತನ ಸಹಾಯಕ ಹಿರಿಯ ಕಾನ್ಸ್ಟೇಬಲ್ ಸಾಧು ಶರ್ಮಾ (ವಿಕ್ರಂ ಕೊಚ್ಚಾರ್) ಅವರು ಜೊತೆಗೆ ಬರುತ್ತಾರೆ. == ಪಾತ್ರವರ್ಗ == ಬಾಬಿ ಡಿಯೋಲ್-ಕಾಶಿಪುರ್ ವಾಲೆ ಬಾಬಾ ನಿರಾಲಾ/ಮಾಂಟಿ ಸಿಂಗ್ ಚಂದನ್ ರಾಯ್ ಸನ್ಯಾಲ್-ಭೂಪೇಂದ್ರ "ಭೋಪಾ ಸ್ವಾಮಿ" ಸಿಂಗ್ ಪರ್ಮಿಂದರ್ "ಪಮ್ಮಿ" ಲೋಚನ್ ಪಾತ್ರದಲ್ಲಿ ಅದಿತಿ ಪೊಹಂಕರ್ ಸತ್ವಿಂದರ್ "ಸತ್ತಿ" ಲೋಚನ್ ಪಾತ್ರದಲ್ಲಿ ತುಷಾರ್ ಪಾಂಡೆ ಸಬ್ ಇನ್ಸ್ಪೆಕ್ಟರ್ ಉಜಾಗರ್ ಸಿಂಗ್ ಪಾತ್ರದಲ್ಲಿ ದರ್ಶನ ಕುಮಾರ್ ಡಾ. ನತಾಶಾ ಕಟಾರಿಯಾ ಪಾತ್ರದಲ್ಲಿ ಅನುಪ್ರಿಯಾ ಗೋಯೆಂಕಾ ಬಬಿತಾ ಪಾತ್ರದಲ್ಲಿ ತ್ರಿಧಾ ಚೌಧರಿ ಸಾಧು ಶರ್ಮಾ ಎಂಬ ಹಿರಿಯ ಕಾನ್ಸ್ಟೇಬಲ್ ಪಾತ್ರದಲ್ಲಿ ವಿಕ್ರಮ್ ಕೊಚ್ಚರ್ ನಾನ್ನಿ, ಪಮ್ಮಿ ಸೋದರಸಂಬಂಧಿ ಪಾತ್ರದಲ್ಲಿ ರೂಪೇಶ್ ಕುಮಾರ್ ಚರಣ್ ಪಹಾರಿ ಮಾಜಿ ಸಿಎಂ ಸುಂದರ್ ಲಾಲ್ ಆಗಿ ಅನಿಲ್ ರಸ್ತೋಗಿ ಸಚಿನ್ ಶ್ರಾಫ್-ಮುಖ್ಯಮಂತ್ರಿ ಹುಕುಂ ಸಿಂಗ್ ಕವಿತಾ ಪಾತ್ರದಲ್ಲಿ ಅನುರಿತಾ ಝಾ ರಾಜೀವ್ ಸಿದ್ಧಾರ್ಥ-ಅಖಿವೇಂದ್ರ "ಅಕ್ಕಿ" ರತಿ ಮಾಂಟಿಯ ಸಹಾಯಕ ಮೈಕಲ್ ರಾಥಿಯಾಗಿ ಜಹಾಂಗೀರ್ ಖಾನ್ ಪ್ರಸಿದ್ಧ ಪಾಪ್ ಗಾಯಕ ಟಿಂಕಾ ಸಿಂಗ್ ಪಾತ್ರದಲ್ಲಿ ಅಧ್ಯಯನ ಸುಮನ್ ಕವಿತಾಳ ತಂದೆಯಾಗಿ ಕೇಶವ್ ಪಂಡಿತ್ ಕವಿತಾಳ ತಾಯಿಯಾಗಿ ಮಾಲಾ ಸಿನ್ಹಾ ಸನ್ನಿ ಪಾತ್ರದಲ್ಲಿ ನವದೀಪ್ ತೋಮರ್, ಮಾಂಟಿಯ ಸಹಾಯಕ ಸುಬ್ರತೋ ರಾಯ್-ಗೋಯಲ್, ಆಶ್ರಮ ಮುಖ್ಯ ಆಡಳಿತಾಧಿಕಾರಿ ಸಂಗೀತ ಪಾತ್ರದಲ್ಲಿ ಪ್ರೀತಿ ಸಿಂಗ್ ರವೀಂದ್ರ ರಾವತ್ ಅಲಿಯಾಸ್ ಆರ್. ಆರ್. ಪಾತ್ರದಲ್ಲಿ ಅಯಾನ್ ಆದಿತ್ಯ ಸೋನಿಯಾ ಪಾತ್ರದಲ್ಲಿ ಇಶಾ ಗುಪ್ತಾ, ಹುಕುಂ ಸಿಂಗ್ ಅವರ ಬ್ಯೂ ಮತ್ತು ಅಂತರರಾಷ್ಟ್ರೀಯ ಬ್ರಾಂಡ್ ನಿರ್ಮಾಣ ತಜ್ಞ ಹೇಮಂತ್ ಚೌಧರಿ-ಐ. ಜಿ. ಸುಮಿತ್ ಚೌಹಾಣ್ == ಸರಣಿಯ ಅವಲೋಕನ == ಟೆಂಪ್ಲೇಟು: === ಕಂತುಗಳು === === ಸೀಸನ್ 1 (2020) === === ಸೀಸನ್ 2 (2020) === === ಸೀಸನ್ 3 (2022) === == ಮಾರ್ಕೆಟಿಂಗ್ ಮತ್ತು ಬಿಡುಗಡೆ == === ಪ್ರಚಾರ === ಈ ವೆಬ್ ಸರಣಿಯ ಎರಡು ಸೀಸನ್ಗಳ ಅಧಿಕೃತ ಟ್ರೇಲರ್ ಅನ್ನು ಯೂಟ್ಯೂಬ್ ಎಂಎಕ್ಸ್ ಪ್ಲೇಯರ್ ಕ್ರಮವಾಗಿ ಆಗಸ್ಟ್ 16,2020 ಮತ್ತು ಅಕ್ಟೋಬರ್ 29,2020 ರಂದು ಬಿಡುಗಡೆ ಮಾಡಿತು. === ಬಿಡುಗಡೆ. === ಸೀಸನ್ 1 ಮತ್ತು ಸೀಸನ್ 2 ಅನ್ನು ಒಟಿಟಿ ಪ್ಲಾಟ್ಫಾರ್ಮ್ ಎಂಎಕ್ಸ್ ಪ್ಲೇಯರ್ನಲ್ಲಿ ಕ್ರಮವಾಗಿ ಆಗಸ್ಟ್ 28,2020 ಮತ್ತು ನವೆಂಬರ್ 11,2020 ರಿಂದ ಸ್ಟ್ರೀಮಿಂಗ್ ಮಾಡಲು ಲಭ್ಯವಾಗುವಂತೆ ಮಾಡಲಾಯಿತು.ಈ ಸರಣಿಯು 2021ರ ಅಕ್ಟೋಬರ್ 11ರಂದು ದಿ ಕ್ಯೂ ಮೂಲಕ ದೂರದರ್ಶನದಲ್ಲಿ ತನ್ನ ಚೊಚ್ಚಲ ಪ್ರವೇಶವನ್ನು ಮಾಡಿತು. == ವಿಮರ್ಶಾತ್ಮಕ ಸ್ವಾಗತ == ಎನ್ಡಿಟಿವಿಗೆ ಬರೆಯುತ್ತಾ, ಸೈಬಲ್ ಚಟರ್ಜಿ ಈ ಸರಣಿಯನ್ನು 5ರಲ್ಲಿ 3 ಎಂದು ರೇಟ್ ಮಾಡಿದ್ದಾರೆ. "ಪ್ರಕಾಶ್ ಝಾ ಅವರ ಡಿಜಿಟಲ್ ಚೊಚ್ಚಲ ಚಿತ್ರವು ಮಹತ್ವಾಕಾಂಕ್ಷೆಯುಕ್ತ, ಪ್ರಚೋದನಕಾರಿ ಮತ್ತು ಆಕ್ಷನ್-ಪ್ಯಾಕ್ಡ್ ಆಗಿದೆ" ಎಂದು ಹೇಳಿದರು. ಹಿಂದೂಸ್ತಾನ್ ಟೈಮ್ಸ್ ರೋಹನ್ ನಹಾರ್ "ಆಶ್ರಮ " ತನ್ನ ನಂಬಿಕೆಗಳ ಮೇಲೆ ಧೈರ್ಯವನ್ನು ಹೊಂದಿರದ ಒಂದು ಪ್ರದರ್ಶನವಾಗಿದೆ. ಲೈಂಗಿಕ ದೃಶ್ಯಗಳ ಸ್ವಯಂ-ಸೆನ್ಸಾರ್ಶಿಪ್ ಸೀಮೆಯನ್ನು ಝಾ ಸಮೀಪಿಸುವ ಆತಂಕ ಕಾಣುತ್ತಿದೆ. ಅದಲ್ಲದೇ ಈ ಸರಣಿಯ ಪಾತ್ರಗಳು ಯಾರ ಕುರಿತಾದ್ದೂ ಅಲ್ಲ ಎಂಬ ಹಾಸ್ಯಾಸ್ಪದ ನಿರಾಕರಣೆ ಸಂಪೂರ್ಣವಾಗಿ ಅನಗತ್ಯವಾಗಿತ್ತು" ಎಂದು ಬರೆದಿದ್ದಾರೆ. == ವಿವಾದಗಳು == 2020ರ ಡಿಸೆಂಬರ್ನಲ್ಲಿ ಕರ್ಣಿ ಸೇನೆಯು ನಟ ಬಾಬಿ ಡಿಯೋಲ್ ಮತ್ತು ನಿರ್ದೇಶಕ ಪ್ರಕಾಶ್ ಝಾ ಮೇಲೆ ಹಿಂದೂಗಳ ಭಾವನೆಗಳಿಗೆ ನೋವುಂಟು ಮಾಡಿದ್ದಕ್ಕಾಗಿ ಪ್ರಕರಣ ದಾಖಲಿಸಿತು. ಈ ಕಾರ್ಯಕ್ರಮವು "ಹಿಂದೂ ಧರ್ಮ ಮತ್ತು ಆಶ್ರಮಗಳನ್ನು ಅಪಖ್ಯಾತಿಗೊಳಿಸುವ ಪ್ರಯತ್ನವಾಗಿದೆ" ಎಂದು ಕೋರ್ಟಿಗೆ ಹೇಳಿದ ನಂತರ ಜೋಧ್ಪುರ ನ್ಯಾಯಾಲಯ ಬಾಬಿ ಡಿಯೋಲ್ ಮತ್ತು ನಿರ್ದೇಶಕ ಪ್ರಕಾಶ್ ಝಾ ಅವರಿಗೆ ಕಾನೂನು ನೋಟಿಸ್ ನೀಡಿತ್ತು. ಅಕ್ಟೋಬರ್ 2021 ರಲ್ಲಿ ಬಜರಂಗ ದಳ ಗುಂಪು ಆಶ್ರಮ ವೆಬ್ ಸರಣಿ ಸೆಟ್ಗಳನ್ನು ಮತ್ತು ಪ್ರಕಾಶ್ ಝಾ ಅವರನ್ನು ತನ್ನ ವೆಬ್ ಸರಣಿಯ ಮೂಲಕ ಹಿಂದೂಗಳು ಮತ್ತು ಇಡೀ ಆಶ್ರಮ ವ್ಯವಸ್ಥೆಯನ್ನು ದೂಷಿಸಿದ್ದಕ್ಕಾಗಿ ಗುರಿಯಾಗಿಸಿಕೊಂಡಿತು. ಈ ಗುಂಪು ಸೆಟ್ಗಳನ್ನು ಧ್ವಂಸಗೊಳಿಸಿತು. ನಿರ್ದೇಶಕ ಪ್ರಕಾಶ್ ಝಾ ಅವರು "ಅವರು ತಮ್ಮ ಕಳವಳಗಳನ್ನು ವ್ಯಕ್ತಪಡಿಸುತ್ತಾರೆ, ಆದರೆ ನನ್ನ ಯೋಜನೆಯನ್ನು ಸರಿಯಾದ ರೀತಿಯಲ್ಲಿ ನೋಡುವ ಸಾವಿರಾರು ಜನರ ಬಗ್ಗೆ ನಾನು ಯೋಚಿಸುತ್ತೇನೆ. 1.5 ಬಿಲಿಯನ್ ಜನರು ಇದನ್ನು ವೀಕ್ಷಿಸಿದ್ದು ತಮಾಷೆಯಲ್ಲ. ಯಾವುದೇ ಆಕ್ಷೇಪಣೆ ಇರುವುದಿಲ್ಲ ಎಂದು ನಾವು ಹೇಳಿದರೆ, ಅದು ಸರಿಯಾಗಿಲ್ಲ" ಎಂದು ಹೇಳಿದರು. ನಂತರ, ಬಾಬಿ ಡಿಯೋಲ್ ಝಾ ಅವರನ್ನು ಬೆಂಬಲಿಸಿದರು ಮತ್ತು ಪ್ರದರ್ಶನವು ಯಾರನ್ನೂ ದೂಷಿಸುವ ಬಗ್ಗೆ ಅಲ್ಲ ಮತ್ತು ನಟನಾಗಿ ಬೇರೆ ಏನೂ ಮುಖ್ಯವಲ್ಲ ಎಂದು ಹೇಳಿದರು.ಬಾಬಿ ಡಿಯೋಲ್-="{"":"","":{},"":{"":"---cite_note-17","":"< =\":\" -=\"{&;&;:[{&;&;:{&;&;:{&;&;:&; &;,&;&;:&;./:Cite_web&;},&;&;:{&;&;:{&;&;:&;3 2022&;},&;&;:{&;&;:&;://..//-/----3---------------101654235410051.&;},&;&;:{&;&;:&; 3 : ' , '&;},&;&;:{&;&;:&;[[ ]]&;}},&;&;:0}}]}\" ----=\"\" =\"\"> </>< =\"#mwt103\" =\" cs1\" =\"mwAS0\" --=\"\">< =\" \" =\"://..//-/----3---------------101654235410051.\" =\"mwAS4\" =\": \">\" 3 : ' , '\"</>. < =\"-\" -=\"456\" =\"./Hindustan_Times\" =\"\" =\":\" =\" \"> </>. 3 2022.</>"}}" ="cite_ref-17" =":" =":/">[./#cite_note-17 [4]] == ಟಿಪ್ಪಣಿಗಳು == == ಉಲ್ಲೇಖಗಳು ==